1421 Esperanto

1421 Esperanto estas mezgranda, ne tre hela sunsistema asteroido.

 Malkovro 
Ĝi estis malkovrita de Yrjö Väisälä la  en Turku, Finnlando.

 Nomo 
La trovinto donis al ĝi nomon omaĝe al la internacia lingvo proponita de L. L. Zamenhof (pseŭdonime D-ro Esperanto). 1421 estas la orda numero de la asteroido, kaj la kompletan nomon oni povas skribi aŭ 1421 Esperanto aŭ (1421) Esperanto; ofte oni tute forlasas la numeron.

 Ecoj 
La asteroido havas formon neregulan, ĝia diametro estas proksimume 42 kilometroj. Ĝia grando estas komparebla ekz. kun Fobo, luno de Marso, kiu verŝajne estas kaptita asteroido. Por komparo, la plej granda asteroido Cereso, kiu en 2006 estis reklasita nanplanedo, havas diametron de preskaŭ 1000 km.

 Orbito 
La granda duonakso de la orbito de Esperanto (duono de ties plej longa diametro) estas 3,088 AU kaj la discentreco 0,082. Tio signifas, ke ĝi orbitas proksimume meze inter Marso kaj Jupitero, en la ĉefa asteroida zono.

 Vidu ankaŭ 
 Listo de eksterteraj Zamenhof/Esperanto-objektoj
 1462 Zamenhof
 1573 Väisälä

 Eksteraj ligiloj 




 Zamenhof, Esperanto, kaj astronomio; el Sky Caramba 

Kategorio:Asteroidoj de la ĉefa zono
Kategorio:Zamenhof/Esperanto-Objektoj
Kategorio:Malkovrita de Yrjö Väisälä
Kategorio:Astronomiaj objektoj malkovritaj en 1936